Ce amendă riscă Ludovic Orban, după ce a consumat alcool și a fumat în biroul său.
O poză în care Ludovic Orban fumează, în biroul său, a devenit virală. Premierul a recunoscut că a încălcat legea şi e dispus să plătească amenda. Fumatul în spaţiile închise de la locul de muncă e interzis din martie 2016, iar amenda pentru persoanele fizice ajunge la 500 de lei. În plus, cei ce fumează în birou pot fi sancţionaţi şi disciplinar, de către angajator.
Din martie
2016, fumatul este interzis complet în toate spaţiile spaţiile publice închise
(inclusiv baruri, discoteci şi restaurante), precum şi în spaţiile închise de
la locul de muncă şi în locurile de joacă pentru copii (inclusiv cele în aer
liber).Astfel,
după ce a fost surprins fumând în biroul său, premierul Orban riscă o amendă
cuprinsă între 100 şi 500 de lei. Aceeaşi sancţiune o riscă şi ministrul de
Externe, Bogdan Aurescu, surprins cu un trabuc în mână.Potrivit
Legii 15/2016, sancţiunea contravenţională poate fi aplicată de poliţişti,
jandarmi sau reprezentanţi ai Inspectoratului pentru Situaţii de Urgenţă.În
plus, fumatul la locul de muncă, în alte locuri decât cele special amenajate,
poate atrage şi sancţiuni disciplinare din partea angajatorului, sancţiuni care
pleacă de la un avertisment scris şi pot ajunge la diminuarea salariului şi
chiar încheierea raporturilor de muncă.O
fotografie în care premierul Orban apare alături de mai mulţi miniştri, într-un
birou în care se fumează şi se bea whisky şi bere, a făcut deliciul
internetului vineri seară, devenind în scurt timp virală.În
exclusivitate pentru MEDIAFAX, Ludovic Orban a recunoscut că poza a fost făcută
de ziua sa, pe 25 mai, când şi-a invitat mai mulţi colegi din Guvern pentru o
gustare şi un pahar de alcool.Cât
despre faptul că se fuma în interiorul Guvernului, Ludovic Orban îşi recunoaşte
greşeala şi e dispus să achite amenda."Sunt
fumător. Mi se întâmplă să fumez. Era o ocazie de ziua mea, la care am avut
nişte invitaţi şi la care am permis să se fumeze. Recunosc. Asta este. Dacă e
nevoie plătesc amenda, nu mă dau în lături. Greşeala e umană. Ni se întâmplă
multora", a spus premierul.